|  |  |
| --- | --- |
| GRB |  |

REPUBLIKA HRVATSKA

OSJEČKO-BARANJSKA ŽUPANIJA

**OPĆINA VIŠKOVCI**

**Općinski načelnik**

KLASA: 112-02/22-01/7

URBROJ: 2158-40-02-01-22-01

Viškovci, 01. prosinca 2022. godine

Na temelju Ugovora o financiranju Ugovora o financiranju, KLASA: 440-12/18-07-04-01/0392, URBROJ: 343-2110/01-19-003 od 20. svibnja 2019. godine za tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“- u sektoru Lokalne infrastrukture u provedbi mjere M07 Temeljne usluge i obnova sela u ruralnim područjima iz Programa ruralnog razvoja Republike Hrvatske za razdoblje 2014.-2020. te članka 46. Statuta Općine Viškovci („Službeni glasnik Općine Viškovci, broj 01/21 i 8/22), Općinski načelnik Općine Viškovci, objavljuje

**OGLAS**

**za prijam u radni odnos na određeno vrijeme na provedbi aktivnosti vezanih uz projekt “Izgradnja vatrogasno-edukacijskog centra u naselju Vučevci”**

**– ASISTENT/ICA EDUKACIJSKOG CENTRA**

Općina Viškovci raspisuje oglas za prijam u radni odnos na određeno vrijeme za potrebe provedbe redovne aktivnosti vatrogasno - edukacijskog centra u sklopu projekta ”Izgradnja vatrogasno-edukacijskog centra u naselju Vučevci”– asistent/ica edukacijskog centra:

1. **Broj traženih osoba:** 1
2. **Vrsta zaposlenja**: radni odnos na određeno vrijeme, za vrijeme trajanja provedbe projekta
3. **Radno vrijeme:** puno radno vrijeme
4. **Mjesto rada:** Vatrogasno-edukacijski centar Vučevci, Vučevci
5. **Opis poslova:**
	* *vođenje administrativnih poslova u centru,*
	* *sudjelovanje u planiranju i provedbi edukativnih programa i radionica,*
	* *drugi poslovi po nalogu voditelja centra*,

6.**Kandidati moraju ispunjavati sljedeće uvjete za prijem u radni odnos:**

* punoljetnost,
* hrvatsko državljanstvo,
* zdravstvenu sposobnost za obavljanje poslova radnog mjesta na koje se osoba prima.
* najmanje 1 godina radnog iskustva na odgovarajućim poslovima
* završenu srednju stručnu spremu društvenog, upravnog ili općeg smjera.

7.**Uz prijavu kandidati moraju priložiti:**

* životopis
* presliku osobne iskaznice,
* elektronički zapis/potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne starije od dana objave oglasa
* presliku dokaza o završenoj školi
* vlastoručno potpisanu izjavu kandidata/kandidatkinje da je suglasan/na sa svim uvjetima oglasa te korištenjem i obradom osobnih podataka u svrhu provedbe postupka nakon objavljenog oglasa (izjava se nalazi na Internet stranici Općine Viškovci)
* izvornik uvjerenja da se protiv kandidata ne vodi kazneni postupak ( ne stariji od 6 mjeseci od dana objave oglasa)

Na oglas se mogu javiti osobe oba spola, a izrazi koji se koriste u ovom oglasu, a imaju rodno značenje, koriste se neutralno i odnose se jednako na muški i ženski rod.

Isprave se prilažu u neovjerenoj preslici, a kandidat koji bude izabran, u obvezi je prije sklapanja Ugovora o radu dostaviti dokaze o ispunjavanju uvjeta u izvorniku ili ovjerenoj preslici.

Podnošenjem prijave na oglas, kandidati su izričito suglasni da Općina Viškovci kao voditelj zbirke osobnih podataka može prikupljati, objavljivati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Ako kandidat uz prijavu priloži dokumente u kojima osobni podaci nisu istovjetni, dužan je dostaviti i dokaz o njihovoj promjeni (preslika vjenčanog ili rodnog lista i sl.).

Rok prijave je **8 dana** od dana objavljivanja oglasa.

Prijave s dokazima o ispunjavanju uvjeta oglasa dostaviti na adresu:

**Općina Viškovci, Grobljanska 26, 31401 Viškovci,** osobno ili putem preporučene pošte u zatvorenoj kuverti s naznakom : **“ NE OTVARAJ - PRIJAVA NA OGLAS – ASISTANT/ICA EDUKACIJSKOG CENTRA ”**

Javni natječaj biti će objavljen na službenim stranicama Hrvatskog zavoda za zapošljavanje i internetskoj stranici Općine Viškovci – [www.viskovci.hr](http://www.viskovci.hr).

Nepravovremene i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvijete iz oglasa, ne smatra se kandidatom prijavljenim na natječaj. Urednom se smatra samo prijava koja sadrži sve podatke i priloge navedene u javnom oglasu.

Kandidati koje ispunjavaju formalne uvjete natječaja biti će pozvani na usmeni razgovor koji će se održati u prostorijama Općine Viškovci kako bi se utvrdila njihova motivacija za rad, a o terminu će biti pravovremeno obaviješteni. Za kandidate koji ne pristupe usmenom razgovoru smatrati će se da su povukli prijavu.

Izabrani kandidat dužan je dostaviti uvjerenje o zdravstvenoj sposobnosti prije potpisivanja ugovora o radu.

Kandidati će o rezultatima natječaja biti obaviješteni u zakonskom roku.

Općina Viškovci zadržava pravo poništiti javni natječaj bez posebnog objašnjenja.

**OPĆINSKI NAČELNIK**

**Petar Zorić, v.r.**